《念奴娇·江干蹭蹬》
宋代·白君瑞

江干蹭蹬，镇寻常、怀想京城春色。静倚山亭凝望处，惟见鸟飞云幕。拂面埃尘，跳□□□，老却风流格。年来却有，短蓑轻棹胸臆。闻与俊逸嬉游，笙歌丛里，眷恋中华国。况是韶阳将近也，应办青骢金勒。丰乐阑干，西湖烟水，遍赏苏堤侧。举觞须酹，天隅犀渚孤客。

作者简介：白君瑞，宋朝著名诗人，代表作品《木芙容》